Publication: Magyar Közlöny
Issue: MK-1999-51 (Year: 1999, Number: 51)
Era: 1990-2004
Section: 157/1996. (X. 22.) Korm. rendelet 1. számú melléklet 1. pontjára tekintettel — az okleveles műszaki, orvostudományi vagy
Paragraph Index: 152

4. A képzési idő A képzési idő a műszaki, orvos, állatorvos, biológia vagy fizika szakon folytatott tanulmányokból elismert 180 kreditpont megszerzése után 6 félév, amelyből 3 félév párhuzamosan folyik a megkezdett egyetemi tanulmányokkal, majd további 2 félév biztosítja nappali tagozaton az elméleti és gyakorlati szakspecifikus ismeretek megszerzését. A képzési idő részét képezi továbbá levelező tagozatos képzési formában a diploma elkészítéséhez szükséges 1 félév. Az orvosbiológiai mérnök oklevél megszerzése — a műszaki, orvos, állatorvos, biológiai vagy fizikai szakon folytatott tanulmányokon túl — további 1080 tanórának megfelelő 108, továbbá a diplomamunkáért járó 22, összesen 130 kreditpont megszerzését jelenti.

Source: https://magyarkozlony.hu/hivatalos-lapok/e7ace75f8b12bcc59ad9a8edfabefd3e17271c71/dokumentumok/e6d434530660f0c0ba1b14882dc69ec05179378d/letoltes